Author: niae

Yma ceir sbardunau amrywiol sy’n rhoi cyfle i ddatblygu sgiliau llafar y disgyblion gan ganolbwyntio’n benodol ar waith trafod a rhesymu.

CYMRAEG
yng Nghwricwlwm
Cenedlaethol
Cymru

Cyfnod Allweddol 2:
Rhaglen Astudio Llafaredd

Helo! Fy enw i yw Sioned Mair Lewis. Rydw i’n ddeg oed ac yn mynd i Ysgol Gymraeg y Castell. Rydw i wrth fy modd yn mynd i’r ysgol er mwyn cael gweld fy ffrindiau. Fy hoff wersi yw Cymraeg a Saesneg oherwydd rydw i’n hoffi
clywed Mr Owen yn darllen straeon i ni. Mae e’n darllen pob math o bethau ac mae’n dod â’r straeon yn fyw. Mae gen i lawer iawn o ddiddordebau gan
gynnwys rhedeg, nofio, dawnsio a darllen pob math o lyfrau. Fy hoff lyfrau yw rhai anturus sy’n llawn cyffro.
Cefais i docyn llyfr yn anrheg pen-blwydd gan Mam-gu. A fedrwch chi fy helpu i ddewis llyfr? Pa un rydych chi’n meddwl sy’n addas? Pam?

Fy enw i yw Mrs Rhys ac rydw i’n athrawes ar griw o
ddisgyblion blwyddyn 6. Mae 24 o blant yn fy nosbarth gyda phymtheg ohonyn nhw’n fechgyn. Ar ddechrau’r
tymor fel hyn rydw i’n hoffi dewis nofel Gymraeg i’w
darllen iddyn nhw yn y dosbarth. Rydw i wedi dewis rhestr fer o bedair nofel. Pa un rydych chi’n meddwl sydd fwyaf addas ar eu cyfer?

A fedrwch chi fy helpu? Mae fy wyrion yn dathlu eu pen-blwydd yn ddeg oed yr wythnos nesaf ac hoffwn i brynu llyfr yr un iddyn nhw ond does gen i ddim syniad beth i ddewis. Efeilliaid ydy Rhys a Rhian. Mae Rhys yn fachgen tawel a swil sy’n hoffi darllen a chwarae ar y cyfrifadur. Mae e wrth ei fodd â hanes Cymru. Mae Rhian yn ferch fywiog sy’n hoffi pob math o chwaraeon, chwarae gyda’i ffrindiau a darllen cylchgronau. Dydy hi ddim yn hoffi eistedd yn llonydd am amser hir! Pa lyfrau sy’n addas?

Mae Harri newydd ddechrau yn yr ysgol ac mae e am fynd â llyfr adref i’w fwynhau gyda’i rieni. Pa lyfr rydych chi’n meddwl fyddai fwyaf addas iddo?

Mae Lisa ym mlwyddyn 1. Mae hi’n mwynhau darllen. Mae hi’n hoffi anifeiliaid. Pa lyfr rydych chi’n meddwl fyddai fwyaf
addas iddi?

Mae Rhodri yn dathlu ei ben-blwydd yn un ar ddeg oed. Dydy ei rieni ddim yn siwr iawn beth i’w brynu iddo yn anrheg. Pa un rydych chi’n meddwl sydd orau?

Nodyn i’r athro / athrawes:
Gosodwch luniau addas yn y bwlch hwn i ysgogi trafodaeth ymhlith y dysgwyr. Cadwch mewn cof rheolau hawlfraint!

Mae’r teulu Ifans yn ceisio trefnu eu gwyliau blynyddol ond dydyn nhw ddim yn gallu cytuno ble i fynd. Bydd Siôn Ifans, ei wraig, Lisa, eu mab, Llŷr, a‘u merch, Alaw, yn mynd ar wyliau gyda’i gilydd. Mae Llŷr yn saith oed tra bod Alaw yn chwech. Pa fath o wyliau rydych chi’n meddwl fydd fwyaf addas ar eu cyfer? Mae’r plant am fynd ar wyliau llawn cyffro tra bod y rhieni am rywbeth ychydig mwy moethus.

Nodyn i’r athro / athrawes:
Gosodwch luniau addas yn y bwlch hwn i ysgogi trafodaeth ymhlith y dysgwyr. Cadwch mewn cof rheolau hawlfraint!

Mae Miss Tomos yn trefnu trip ar gyfer disgyblion blwyddyn 6 cyn iddyn nhw adael yr ysgol gynradd. Mae hi’n crafu ei phen yn methu’n lân â phenderfynu ble i fynd. Ble byddech chi’n ei ddewis? Pam?

Nodyn i’r athro / athrawes:
Gosodwch luniau addas yn y bwlch hwn i ysgogi trafodaeth ymhlith y dysgwyr. Cadwch mewn cof rheolau hawlfraint!